b'\n_START_ARTICLE_\nSalme Karppinen\n_START_PARAGRAPH_\nSalme Maria Karppinen (s. 1. kes\xc3\xa4kuuta 1937, Sotkamo) on suomalainen n\xc3\xa4yttelij\xc3\xa4._NEWLINE_Karppinen on n\xc3\xa4ytellyt l\xc3\xa4hinn\xc3\xa4 teattereissa, mm. Turun kaupunginteatterissa pitk\xc3\xa4\xc3\xa4n. H\xc3\xa4net on my\xc3\xb6s n\xc3\xa4hty muutamissa elokuvissa vuosina 1958\xe2\x80\x931985 sek\xc3\xa4 vuonna 2000 valmistuneessa lyhytelokuvassa Pakkaus. Kaiken lis\xc3\xa4ksi Salme Karppinen on ollut mukana televisioelokuvissa ja mukana Televisioteatterin toiminnassa._NEWLINE_Salme Karppisen tunnetuimmat elokuvaroolit olivat Kaarina elokuvassa Sven Tuuva (1958) sek\xc3\xa4 kartanonomistajan rouva, Irene Peteri elokuvassa Totuus on armoton (1963). Karppinen on ollut naimisissa vuodesta 1961 alkaen. Avioliitosta on yksi lapsi.'